

**31. listopad – SVJETSKI DAN ŠTEDNJE**

Svjetski dan štednje (njem. Weltspartag; eng. World Savings Day) obilježava se svake godine potkraj listopada u spomen na Prvi međunarodni kongres štedioničara održan 1924. u Milanu u povijesnome sjedištu banke Cassa di Risparmio delle Province Lombarde. Profesor Filippo Ravizza, koji je kasnije bio i ravnatelj Instituta za međunarodne štedionice (eng. International Savings Banks Institute), posljednji je dan spomenutoga kongresa proglasio Svjetskim danom štednje. Taj dan posvećen je promicanju i jačanju svijesti javnosti o važnosti štednje za suvremenu ekonomiju i osobne potrebe svakog pojedinca.

Svjetski je dan štednje najpopularniji bio u razdoblju od 1955. do 1970. godine, jer se tada vrlo intenzivno slavio diljem svijeta. U Austriji je svojedobno objavljivan i časopis za mlade štediše u nakladi od 400 000 primjeraka.

Danas se Svjetski dan štednje službeno obilježava 31. listopada. Budući da se toga dana u pojedinim njemačkim saveznim pokrajinama slavi Dan Reformacije, Svjetski se dan štednje obilježava dan ranije, odnosno posljednjeg radnog dana prije 31. listopada. U Francuskoj je tradicija obilježavanja Svjetskoga dana štednje skoro sasvim zamrla, a isto je i s državama u kojima sve veću popularnost stječe Noć vještica.

**„Ulaganje u obrazovanje najbolji je oblik štednje“**

* Vještine

„Ako ga umiješ koristiti, novac je sluškinja, u protivnom je gospodarica.“

Seneka

* Obrazovanje

„ ..ljudi uče raditi za novac... nikada ne nauče imati novac koji će raditi za njih.“

Rober T. Kiyosaki

* Mudrost

„Mudar čovjek treba imati novac na umu, ali ne na svom srcu.“

Gerturde Stein

* Bogatstvo

„Ako dugujete 100 funti banci, imate problem. Ali ako joj dugujete milijun tada banka ima problem.“

John Maynard Keynes